पाएं अपने शहर की ताज़ा ख़बरें और फ्री ई-पेपरडाउनलोड करें
नगर पंचायत के वार्ड संख्या 12 स्थित पक्का मकान के एक कमरे में गुरुवार की संध्या फांसी पर लटका हुआ एक 20 वर्षीय युवक शव बरामद किया है। झंझारपुर एसडीपीओ आशिष आंनद, पुलिस इंस्पेक्टर महबूब आलम, प्रभारी थानाध्यक्ष राजकिशोर प्रसाद,विपीन कुमार ने लटके शव का तफ्तीश में जुटी है। पक्के के मकान में एक बांस का बल्ला दिया हुआ था। जिसमें एक गमछा से गले मे बांधकर बांस में बंधा हुआ था। लटके हुए शव के पास ही मकान का रैक था। बगल चौकी रखा हुआ था। जिस पर फांसी लगाने के समय मृतक अपना पैर रख सकता था। वहीं मृतक का पांव भी जमीन से सटा हुआ था। जिस रूम में मृतक लटका हुआ मिला है उस घर की एक खिड़की में ग्रील नहीं था और वह उपर से खुली हुई थी और नीचे बाला बन्द था।
वहीं उस कमरे का दरवाजा भी भीतर बंद था। जिससे शंका पैदा हो रहा है कि किसी ने सुनियोजित तरीके से उसकी हत्या कर शव को लटका कर उपर के खिड़की के रास्ते भाग गया होगा। एसडीपीओ श्री आनन्द ने कहा कि सभी पहलुओं पर जांच की जा रही है। मृतक की पहचान झंझारपुर बाजार समिति के सेवानिवृत्त रामचरित्र सिंह के नाति तथा बेगुसराय जिला के चरिया बरियारपुर थाना के विक्रमपुर गांव निवासी मुन्ना सिंह के पुत्र के रूप में हुई है। फिलहाल शव को उतार कर कागजी खानापूर्ति कर पोस्टमार्टम के मधुबनी भेजने की तैयारी चल रही है। मृत युवक किसी पेट्रोल पंप पर काम करता था। मृतक का मोबाईल बगल के चौकी पर रखा हुआ था जिसे पुलिस ने जप्त की है और उसकी छानवीन प्रारंभ की है। पोस्टमार्टम आने के बाद और पुलिस जांच के उपरांत ही पता चलेगा कि हत्या है या आत्महत्या।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn